*Sarunu procedūras ar publikāciju “Melnā metāla velmējumu piegāde” nolikums*

*(apstiprināts ar iepirkuma komisijas 2024.gada 9.marta 1.sēdes protokolu)*

SARUNU PROCEDŪRAS AR PUBLIKĀCIJU

„Melnā metāla velmējumu piegāde”

NOLIKUMS

(iepirkuma id.Nr. LDZ 2024/44-SPAV)

Rīga, 2024

1. **VISPĀRĪGĀ INFORMĀCIJA**
   1. Nolikumā ir lietoti šādi termini:
      1. iepirkuma komisija – VAS „Latvijas dzelzceļš” iepirkuma komisija, kas pilnvarota organizēt iepirkumu (turpmāk var tikt saukta arī kā „komisija”);
      2. iepirkums (turpmāk var tikt saukta arī kā „iepirkuma procedūra” vai “sarunu procedūra”) – sarunu procedūra ar publikāciju „Melnā metāla velmējumu piegāde”, kas tiek organizēta saskaņā ar Iepirkumu vadlīnijām sabiedrisko pakalpojumu sniedzējiem un VAS „Latvijas dzelzceļš” Iepirkumu noteikumiem;
      3. nolikums (turpmāk var tik saukts arī kā „iepirkuma dokumenti”) - nolikums ar pielikumiem un jebkuri iepirkuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. ieinteresētais piegādātājs/ izpildītājs– izpildītājs, kurš saņēmis iepirkuma nolikumu;
      5. pasūtītājs, infrastruktūras pārvaldītājs un iepirkuma organizators - VAS „Latvijas dzelzceļš” (turpmāk var tikt saukts arī – LDZ);
      6. pretendents – izpildītājs, kurš ir iesniedzis piedāvājumu iepirkumā;
      7. pretendenta norādītā persona - persona uz kuras iespējām pretendents balstās, lai apliecinātu tā kvalifikācijas (t.sk. saimniecisko un finansiālo un profesionālo un tehnisko prasību) atbilstību nolikumā noteiktajām prasībām un uz kuru neattiecas neviens no izslēgšanas noteikumiem;
      8. prece – melnā metāla velmējumu piegāde, saskaņā ar nolikuma un tā pielikumu nosacījumiem.
   2. **Rekvizīti:** 
      1. **Pasūtītājs:** VAS „Latvijas dzelzceļš”, vienotais reģistrācijas Nr.40003032065, PVN reģistrācijas Nr.LV40003032065, juridiskā adrese: Emīlijas Benjamiņas iela 3, Rīga, LV-1547, Latvija.

Bankas dati: Luminor Bank AS Latvijas filiāle, norēķinu konta Nr.: LV17RIKO0000080249645,bankas kods: RIKOLV2X.

* + 1. **Saņēmējs (pasūtītāja struktūrvienība):** VAS „Latvijas dzelzceļš” Sliežu ceļu pārvalde, juridiskā un faktiskā adrese: Emīlijas Benjamiņas iela 3, Rīga, LV-1547, Latvija, vienotais reģ.Nr.40003032065, PVN maksātāja reģ.Nr.LV40003032065, norēķinu konta Nr.: LV17RIKO0000080249645, banka: Luminor Bank AS Latvijas filiāle, bankas kods: RIKOLV2X.

Iepirkuma rezultātā tiks noslēgts līgums starp pasūtītāju un pretendentu, kuram tiks piešķirtas līguma slēgšanas tiesības.

* 1. **Kontaktpersona:** organizatoriska rakstura jautājumos un jautājumos par nolikumu: iepirkuma komisijas sekretāre - VAS „Latvijas dzelzceļš” Iepirkumu biroja vecākā iepirkumu speciāliste Inese Kempa, tālrunis: +371 29199663, e-pasta adrese: [*inese.kempa@ldz.lv*](mailto:inese.kempa@ldz.lv)

* 1. **Piedāvājuma iesniegšanas un atvēršanas vieta, datums, laiks un kārtība:**
     1. piedāvājumu sarunu procedūrai **iesniedz elektroniski līdz 2024.gada 2.maijam**, **plkst. 09.30**, nosūtot to nolikuma 1.3.punktā norādītajai pasūtītāja kontaktpersonai uz e-pasta adresi;
     2. piedāvājumu sarunu procedūrai **atver 2024.gada 2.maijā, plkst. 10.00**;
     3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ pretendentam bez izskatīšanas;
     4. sarunu procedūrā nav atļauts iesniegt piedāvājuma variantus;
     5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1.punktā noteiktajam termiņam. Šādā gadījumā pretendents uz aploksnes norāda “Piedāvājuma grozījums” vai “Piedāvājuma atsaukums”. Iestājoties šādiem apstākļiem, Komisija izskata un vērtē vienīgi aktuālo (jauno) piedāvājumu;
     6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
     7. komisija piedāvājumus atver[[1]](#footnote-1) to iesniegšanas secībā, nolasot pretendenta nosaukumu un piedāvāto cenu, kā arī paziņojot, vai ir iesniegts piedāvājuma nodrošinājums.
  2. **Piedāvājuma derīguma termiņš:** 100 dienas no piedāvājuma atvēršanas dienas.
  3. **Piedāvājuma nodrošinājums:** 
     1. piedāvājuma nodrošinājuma summa ir 1% apmērā no pretendenta piedāvājuma kopējās summas (EUR bez PVN);
     2. piedāvājuma nodrošinājumu iesniedz kā pretendenta naudas summas iemaksu LDZ bankas kontā (konta Nr. sk. nolikuma 1.2.1.punktā), maksājuma mērķī norādot: *„Piedāvājuma nodrošinājums SPap: „Melnā metāla velmējumu piegāde””* un ar piedāvājuma dokumentiem (nolikuma 1.9.punkts) jāiesniedz maksājuma uzdevums, kas pierāda, ka piedāvājuma nodrošinājuma summa ir iemaksāta LDZ bankas kontā. Valūta, kādā pretendents veic piedāvājuma nodrošinājuma summas iemaksu, ir EUR.
     3. piedāvājuma nodrošinājums garantē, ka LDZ ietur piedāvājuma nodrošinājuma summu, ja:
        1. pretendents atsauc savu piedāvājumu, kamēr ir spēkā piedāvājuma nodrošinājums;
        2. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu LDZ noteiktajā termiņā;
     4. piedāvājuma nodrošinājumu iesniedz (iemaksā LDZ bankas kontā) ar derīguma termiņu, kas nav īsāks par piedāvājuma derīguma termiņu (sk. nolikuma 1.5.punktu) un tas ir spēkā īsākajā no šādiem termiņiem:

1.6.4.1. nolikuma 1.5.punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru LDZ rakstveidā paziņojis pretendents;

1.6.4.2. līdz iepirkuma līguma noslēgšanai;

* + 1. LDZ pretendentam, kuram nav piešķirtas līguma slēgšanas tiesības, piedāvājuma nodrošinājumu izsniedz (izmaksā) atpakaļ 5 (piecu) darba dienu laikā pēc tā 1.6.4.punktā noteiktā spēkā esamības termiņa beigām.
  1. **Piedāvājuma noformēšana un iesniegšana:**
     1. Pretendents **iesniedz piedāvājumu (piedāvājuma dokumentus) parakstītu ar drošu elektronisku parakstu**, noteiktajā termiņā nosūtot to nolikuma 1.3.punktā norādītajai pasūtītāja kontaktpersonai uz e-pasta adresi. E-pasta vēstulē, ar kuru tiek iesniegts piedāvājums, jānorāda iepirkuma, kurā tas tiek iesniegts, nosaukums un pretendenta kontaktinformācija;
     2. **piedāvājums „jānobloķē” ar paroli, lai to nevar atvērt līdz nolikuma 1.4.2.punktā norādītajam termiņam**. Pretendentam ne vēlāk kā 15 minūšu laikā pēc piedāvājuma atvēršanas termiņa uz nolikuma 1.3.punktā minēto e-pasta adresi jānosūta derīga parole „nobloķētā” dokumenta atvēršanai;
     3. piedāvājumu iesniedz rakstveidā latviešu valodā vai citā valodā, pievienojot apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents;
     4. visus piedāvājuma dokumentus pretendents noformē atbilstoši spēkā esošajiem normatīvajiem aktiem, kas nosaka dokumentu izstrādāšanu, noformēšanu un parakstīšanu, elektronisko dokumentu apriti, tai skaitā, Ministru kabineta 2018.gada 4.septembra noteikumus Nr.558 “Dokumentu izstrādāšanas un noformēšanas kārtība”;
     5. pretendents ir tiesīgs ar vienu drošu elektronisko parakstu parakstīt un ar atbilstošu atzīmi apliecināt dokumentu kopiju (-as), tulkojumu (-us), norakstu (-us), izrakstu (-us), visus piedāvājumu veidojošos dokumentus kā vienu kopumu;
     6. informāciju, kas ir komercnoslēpums atbilstoši Komercnoslēpuma aizsardzības likuma 2.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu iepirkumu likumā ir noteikta par vispārpieejamu informāciju.
  2. **Piedāvājuma cena:**
     1. piedāvājuma cenā jābūt iekļautām **pilnīgi visām** pretendenta izmaksām, kas saistītas ar preces piegādi līguma darbības laikā pilnā apjomā un termiņā, t.sk., preces cena, transportēšanas izmaksas līdz piegādes vietām (kuras norādītas Tehniskajā specifikācijā), pārkraušanas, izkraušanas izmaksas, personāla un administratīvās izmaksas, sociālie, dabas resursu, muitas u.c. nodokļi (izņemot PVN), kurus p*ārdevējs* apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas, kuras *pārdevējs* apņemas nomaksāt;
     2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par preces piegādi) līguma izpildes laikā jābūt nemainīgai: arī valūtas kursa, cenu inflācijas un citu izmaksas ietekmējošu faktoru izmaiņu gadījumos;
     3. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata);
     4. cena jānorāda EUR (bez PVN).
  3. **Piedāvājumā iekļaujamā informācija un dokumenti:**

skatīt nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti (*attiecināms arī uz pretendenta norādīto personu / apakšuzņēmēju, ja tāds tiek piesaistīts*).

* 1. **Komisijai iesniedzamo dokumentu derīguma termiņš:** 
     1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz *Latvijas Republikas* kompetentās institūcijas, komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas vai ne agrāk kā sešus mēnešus pirms iesniegšanas dienas - ja tos izsniedz *ārvalstu kompetentās institūcijas*, ja vien izziņas vai dokumenta izdevējs nav norādījis īsāku tā derīguma termiņu;
     2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (Latvijas Republikā reģistrēta uzņēmuma) (*un pretendenta norādīto personu / apakšuzņēmēju, ja tāds tiek piesaistīts*) faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentu *(un pretendenta norādīto personu / apakšuzņēmēju, ja tāds tiek piesaistīts)* neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
  2. **Iepirkuma dokumentu pieejamība, informācijas apmaiņa un datu apstrādes noteikumi:** 
     1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē <https://www.ldz.lv/> sadaļā „*Iepirkumi*” pie attiecīgā iepirkuma sludinājuma;
     2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 darba dienu laikā pēc attiecīga pieprasījuma saņemšanas;
     3. **ieinteresētajam piegādātājam ir pienākums sekot līdzi pasūtītāja tīmekļvietnē** [www.ldz.lv](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
     4. ja ieinteresētais piegādātājs ir laikus (ne vēlāk kā 6 dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
     5. **pasūtītājs ievieto** nolikuma 1.11.4.punktā minēto informāciju (**papildus informāciju, skaidrojumus, nolikuma grozījumus**) **tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;**
     6. iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.

1. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmets:** melnā metāla velmējumu piegāde, saskaņā ar nolikuma un tā pielikumu nosacījumiem.

Iepirkuma priekšmets iedalīts 14 daļās un attiecīgajās pozīcijās atbilstoši Tehniskajā specifikācijā (nolikuma 3.pielikums) norādītajai preču nomenklatūrai.

* 1. Piedāvājumu pretendents var iesniegt gan par visu sarunu procedūras priekšmetu kopumā, gan atsevišķām tās daļām pilnā apjomā.
  2. Iepirkumā **nav atļauts iesniegt piedāvājuma variantus**.
  3. **Līguma:**
     1. izpildes termiņš: **12 (mēneši)** no līguma abpusējas parakstīšanas dienas;
     2. izpildes vieta: saskaņā ar piegādes vietu adresēm (nolikuma 3.pielikums);
     3. izpildes veids: prece ar piegādi;
     4. preces garantijas termiņš: ne mazāk kā **2 (divi) gadi** no preces pieņemšanas – nodošanas dokumenta parakstīšanas dienas vai saskaņā ar ražotāja tehnisko dokumentāciju (ja ražotājs noteicis īsāku preces garantijas termiņu (šādā gadījumā piedāvājumam jāpievieno ražotāja dokuments, kas uzskatāmi apliecina un pamato minēto);
        1. nolikuma tehniskajā specifikācijā (nolikuma 3.pielikums) norādītie preču apjomi ir noteikti kā **kopējie plānotie daudzumi** (visam līguma darbības periodam), ņemot vērā iepriekšējo gadu iegādes apjomu. **Pasūtītājam nav pienākums iepirkt visu tehniskajā specifikācijā norādīto preču klāstu un daudzumu;**
        2. Pasūtītājs iepirkuma līguma darbības laikā iepērk preču daudzumu apmērā, kāds nepieciešams tā darbības nodrošināšanai, nepārsniedzot norādītos daudzumus.
  4. Iepirkumam paredzētā kopējā finanšu budžeta summa ir 60 000.00 EUR bez PVN.

Norādītajai summai ir informatīvs raksturs, tā noteikta, lai izvēlētos atbilstošu iepirkuma procedūru un var tikt koriģēta iepirkuma procedūras gaitā atbilstoši faktiskajai nepieciešamībai un Pasūtītājam pieejamiem finanšu resursiem.

* 1. Iepirkuma nomenklatūras (CPV) galvenais kods: 14000000-1 (Raktuvju, parasto metālu un saistītā produkcija);
     1. Iepirkuma nomenklatūras (CPV) papildu kods: 14620000-3 (Sakausējumi);
     2. Iepirkuma nomenklatūras (CPV) papildus kods: 14622000-7 (Tērauds).
  2. **Tehniskā specifikācija:** pretendents apņemas piegādāt preci saskaņā ar Tehnisko specifikāciju (sk. nolikuma 3.pielikumu).
  3. **Tehniskais raksturojums**: piegādātājam jānodrošina preci un tās piegādi saskaņā ar nolikumu, t.sk. Tehnisko specifikāciju (nolikuma 3.pielikums) atbilstošas kvalitātes, standartu un normatīvo aktu prasībām, jaunu, nelietotu, bez korozijas pazīmēm.
  4. Pasūtītājs ir tiesīgs finansiālu vai citu apsvērumu dēļ palielināt iepirkuma priekšmeta apjomu par 20% (divdesmit procentiem) kā arī līguma kopējo summu (EUR bez PVN), noslēdzot par to atsevišķu rakstisku vienošanos ar pretendentu, saglabājot noslēgtā līguma nosacījumus.

1. **PRETENDENTU IZSLĒGŠANAS NOTEIKUMI[[2]](#footnote-2)**

**Pretendentu izslēgšanas noteikumus skatīt nolikuma 1.pielikumā** „Pretendentuatlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” (*attiecināms arī uz pretendenta norādīto personu / apakšuzņēmēju, ja tāds tiek piesaistīts*).

1. **kvalifikācijas PRASĪBAS**

Skatīt nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto personu/apakšuzņēmēju, ja tāds tiek piesaistīts)*.

1. **PRETENDENTU PIEDĀVĀJUMU IZVĒRTĒŠANA**
   1. **Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu par katru sarunu procedūras daļas vienas vienības cenu.

Ja piedāvājums nav iesniegts par pilnu attiecīgās sarunu procedūras priekšmeta daļas apjomu, tad pasūtītājam ir tiesības atlikušo nepieciešamo apjomu iegādāties no pretendenta, kurš piedāvājis sarunu procedūras nolikuma prasībām atbilstošu piedāvājumu ar nākamo zemāko katras sarunu procedūras priekšmeta daļas vienas vienības cenu.

* 1. **Piedāvājumu vērtēšanas kārtība:**
     1. komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar nolikuma 5.1.punktā noteikto piedāvājumu izvēles kritēriju.

Veicot pretendentu atlasi, komisija pārbauda piedāvājuma noformējuma, satura, pretendenta (*kā arī pretendenta norādītās personas / apakšuzņēmēja, ja tāds tiek piesaistīts*) kvalifikācijas atbilstību nolikuma prasībām, kā arī vai ir iesniegti visi nepieciešamie dokumenti (t.sk. atbilstošs piedāvājuma nodrošinājums) un pārliecinās, vai uz pretendentu (*kā arī pretendenta norādīto personu / apakšuzņēmēju, ja tāds tiek piesaistīts*) neattiecas nolikuma 3.punktā minētie izslēgšanas gadījumi.

Ja pretendents (*pretendenta norādītā persona / apakšuzņēmējs, ja tāds tiek piesaistīts*) vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības iepirkumā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību. Ja ar piedāvājuma dokumentiem nav iesniegts atbilstošs piedāvājuma nodrošinājums, iepirkuma komisija noraida pretendenta piedāvājumu un izslēdz pretendentu no turpmākās dalības iepirkumā;

* + 1. pēc nolikuma 5.2.1.punktā minētās pārbaudes komisija izvērtē pretendenta piedāvājuma atbilstību nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības iepirkumā;
    2. piedāvājumu vērtēšanas laikā komisija pārbauda, vai pieteikumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto pieteikuma summu komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus;
    3. iepirkuma komisija ir tiesīga lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
    4. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu *(kā arī pretendenta norādīto personu / apakšuzņēmēju, ja tāds tiek piesaistīts)*, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu *(kā arī pretendenta norādīto personu / apakšuzņēmēju, ja tāds tiek piesaistīts)* vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi.

1. **LĒMUMA PIEŅEMŠANA**
   1. Pēc piedāvājumu pārbaudes un izvērtēšanas, līguma slēgšanas tiesību piešķiršanai (uzvarētāja noteikšanai) komisija izvēlas pretendentu, kura kvalifikācija un piedāvājums atbilst nolikuma prasībām, un kura piedāvājums atzīts par atbilstošu nolikuma 5.1.punktā noteiktajam piedāvājumu izvēles kritērijam un uz kuru nav attiecināmi nolikuma 3.punktā minētie izslēgšanas gadījumi.
   2. Ja iepirkumā nav iesniegti piedāvājumi vai ja iesniegtie piedāvājumi neatbilst iepirkuma dokumentos noteiktajām prasībām, komisija var pieņemt lēmumu pārtraukt vai izbeigt iepirkumu.
   3. Komisija ir tiesīga jebkurā brīdī pārtraukt iepirkumu, ja tam ir objektīvs pamatojums.
   4. Ja iepirkumā iesniegts viens piedāvājums, komisija lemj, vai tas atbilst nolikumam, vai tas ir izdevīgs un vai attiecīgo pretendentu var atzīt par uzvarētāju iepirkumā.
   5. LDZ iekšējos normatīvajos aktos noteiktajā kārtībā pieņemtais lēmums par iepirkuma rezultātu un līguma slēgšanu ir pamats līguma noslēgšanai ar iepirkuma uzvarētāju.
2. **IEPIRKUMA REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
   1. Iepirkums beidzas pēc visu pretendentu noteiktā kārtībā iesniegto piedāvājumu izvērtēšanas, iepirkuma uzvarētāja noteikšanas vai pēc iepirkuma izbeigšanas, vai pārtraukšanas.
   2. LDZ 5 darba dienu laikā pēc lēmuma pieņemšanas rakstiski informē visus pretendentus par iepirkuma rezultātu. Gadījumā, ja iepirkums tiek izbeigts vai pārtraukts, komisija vienlaikus informē visus pretendentus par visiem iemesliem, kuru dēļ iepirkums tika izbeigts vai pārtraukts.
   3. Ja izraudzītais pretendents atsakās slēgt iepirkuma līgumu 10 dienu laikā no LDZ paziņojuma saņemšanas, iepirkuma komisija pieņem lēmumu slēgt līgumu ar nākamo pretendentu, kas iesniedzis nolikuma 5.1.punktā noteiktajam piedāvājumu izvēles kritērijam un nolikuma prasībām atbilstošu piedāvājumu, vai pārtraukt iepirkumu, neizvēloties nevienu piedāvājumu, par ko tiek noformēts protokols. Ja pieņemts lēmums slēgt līgumu ar nākamo pretendentu, kas iesniedzis nolikuma 5.1.punktā noteiktajam piedāvājumu izvēles kritērijam un nolikuma prasībām atbilstošu piedāvājumu, bet tas atsakās slēgt līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu, par ko tiek noformēts protokols.
   4. Pēc iepirkuma līguma noslēgšanas izpildītājs (pretendents, kuram piešķirtas līguma slēgšanas tiesības) saskaņā ar līgumā noteikto 10 darba dienu laikā iesniedz pasūtītājam līguma nodrošinājumu 5% (piecu procentu) apmērā no iepirkuma līguma summas (bez PVN) bankas izsniegtas garantijas veidā vai apdrošināšanas sabiedrības izsniegtas apdrošināšanas polises veidā, vai kā pretendenta naudas summas iemaksu pasūtītāja bankas kontā (konta Nr. tiks norādīts līgumā), maksājuma mērķī norādot: „Līguma nodrošinājums, *Līguma* *datums* un *pasūtītāja piešķirtais numurs”*. Bankas garantijas un apdrošināšanas sabiedrības izsniegtā dokumenta tekstā obligāti jābūt norādei: *„Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758)”.* Līguma nodrošinājuma noteikumus skatīt līguma projektā (nolikuma 9.pielikums).
   5. Valūta, kādā pretendents veic līguma nodrošinājuma summas iemaksu, ir EUR. Iesniegtais (iemaksātais) līguma nodrošinājums garantē, ka pasūtītājs ieturēs līguma nodrošinājumu, ja pretendents neveiks līguma izpildi saskaņā ar nolikuma nosacījumiem.
   6. Līguma nodrošinājumam jābūt spēkā līdz abu pušu līguma saistību pilnīgai izpildei vai vismaz 30 (trīsdesmit) kalendārās dienas pēc darbu galīgā izpildes brīža.

**Pielikumā:**

**1.pielikums** – Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti);

**2.pielikums** – Pieteikums dalībai iepirkumā */forma/*;

**3.pielikums** – Tehniskā specifikācija *(Tehniskais piedāvājums) /forma/* ;

**4.pielikums** – Informācijas veidlapa par piesaistītajiem apakšuzņēmējiem */forma/*;

**5.pielikums** – Informācijas veidlapa par pretendenta norādīto personu */forma/;*

**6.pielikums** – Informācijas veidlapa par personu apvienību */forma/*;

**7.pielikums** – Līguma projekts.

VAS „Latvijas dzelzceļš”

Iepirkumu biroja vadītāja D.Smilktena

*I.Kempa +371 29199663*

**1.pielikums**

VAS „Latvijas dzelzceļš” sarunu procedūras ar publikāciju

„Melnā metāla velmējumu piegāde” nolikumam

**PRETENDENTU ATLASE (izslēgšanas noteikumi, kvalifikācijas prasības)/PIEDĀVĀJUMĀ IEKĻAUJAMIE DOKUMENTI**

*izveidots tabulas formā, lai vienlaikus tiktu nodrošināta informācija par kvalifikācijas noteikumu sasaisti ar attiecīgajiem iesniedzamajiem dokumentiem*

|  |  |  |  |  |
| --- | --- | --- | --- | --- |
| **Numerācija** | **Atlases noteikumi** |  | **Numerācija**  **(1.9.p.)** | **Piedāvājumā jāiekļauj šādi dokumenti**  **(noformējuma prasības sk. nolikuma 1.7.punktā):** |
| **1.** | Pretendents apliecina dalību iepirkumā. |  | 1.9.1. | Pretendenta parakstīta pieteikuma vēstule dalībai iepirkumā (*forma,* *nolikuma 2.pielikums)*; |
| **2.** | Pretendenta pārstāvim, kurš parakstījis piedāvājuma dokumentus, ir pārstāvības (paraksta) tiesības. |  | 1.9.2. | *Latvijas Republikā reģistrēts uzņēmums:*  informāciju iepirkuma komisija pārbauda publiskajās datu bāzēs.  Ja piedāvājumu neparaksta pretendenta likumiskais pārstāvis, dokuments, kas apliecina sarunu procedūras piedāvājumu parakstījušās personas tiesības pārstāvēt pretendentu;  *Ārvalstīs reģistrēts uzņēmums:*   * ārvalsts kompetentas institūcijas izdots dokuments par pretendenta pārstāvības tiesībām, * dokuments, kas apliecina sarunu procedūras piedāvājumu parakstījušās personas tiesības pārstāvēt pretendentu (piem., pilnvara), ja piedāvājumu neparaksta pretendenta likumiskais pārstāvis; |
| **3.** | **Pretendentu izslēgšanas noteikumi.**  Iepirkuma komisija izslēdz pretendentu (*kā arī pretendenta norādīto personu/apakšuzņēmēju, ja tāds tiek piesaistīts*) no turpmākās dalības iepirkumā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem: |  |  |  |
| 3.1. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts; |  | 1.9.3. | *Latvijas Republikā reģistrēts uzņēmums:*  pretendents dokumentu neiesniedz, informāciju iepirkuma komisija pārbauda publiskajās datu bāzēs un izmantojot publiski pieejamo informāciju.  *Ārvalstīs reģistrēts uzņēmums:*  ārvalsts kompetentas institūcijas izdota izziņa, kas apliecina, ka pretendentam nav pasludināts maksātnespējas process, apturēta pretendenta saimnieciskā darbība vai pretendents tiek likvidēts; |
| 3.2. | ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*[[3]](#footnote-3); |  | 1.9.4. | *Latvijas Republikā reģistrēts uzņēmums:*  pretendents dokumentu neiesniedz, informāciju iepirkuma komisija pārbauda publiskajās datu bāzēs un izmantojot publiski pieejamo informāciju.  *Ārvalstīs reģistrēts uzņēmums:*  ārvalsts kompetentas institūcijas izdota izziņa, kas apliecina, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*; |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā; |  | 1.9.5. | informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā *(skat.nolikuma 2.pielikumā);* |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju; |  | 1.9.6. | *pārbauda iepirkuma komisija*; |
| 3.5. | pretendentam uz piedāvājumu atvēršanas dienu ir neizpildītas saistības pret LDZ, kas izriet no LDZ un pretendenta iepriekš noslēgta līguma; |  | 1.9.7. | *pārbauda iepirkuma komisija*; |
| 3.6. | ir konstatēts, ka uz pretendentu *(un/vai pretendenta norādīto personu/apakšuzņēmēju/personu apvienības dalībnieku /personālsabiedrības biedru, ja tāds tiek piesaistīts)* attiecas Starptautisko un Latvijas Republikas nacionālo sankciju likuma ierobežojumi; |  | 1.9.8. | *Latvijas Republikā reģistrēts uzņēmums:*  pretendents dokumentu neiesniedz, informāciju iepirkuma komisija pārbauda publiskajās datu bāzēs, izmantojot publiski pieejamo informāciju.  *Ārvalstīs reģistrēts uzņēmums:*  ārvalsts kompetentas institūcijas izdota izziņa, kurā norādītas pārbaudei nepieciešamās ziņas (personas vārds, uzvārds, personas kods/uzņēmuma reģistrācijas numurs) par ārvalstī reģistrētu pretendentu (tai skaitā, tā valdes locekli un padomes locekli, patieso labuma guvēju (vai ziņas par to, ka patieso labuma guvēju noskaidrot nav iespējams), pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei.  *Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī;* |
| 3.7. | uz pretendenta norādīto personu *un/vai* piesaistīto apakšuzņēmēju/ personu apvienības dalībnieku /personālsabiedrības biedru ir attiecināmi 3.punktā minētie nosacījumi. |  | 1.9.9. | *(Ja nepieciešams)* pretendenta norādītās personas *un/vai* piesaistītā apakšuzņēmēja/visu personu apvienības dalībnieku/visu personālsabiedrības biedru apliecinājums, ka to kvalifikācija atbilst nolikumā noteiktajām prasībām, kā arī uz tiem neattiecas nolikuma 3.punktā minētie izslēgšanas gadījumi. |
| **4.** | **kvalifikācijas noteikumi PRETENDENTIEM** |  |  |  |
| 4.1. | pretendents ir reģistrēts, licencēts vai sertificēts atbilstoši tiesību aktu prasībām; |  | 1.9.10. | *Latvijas Republikā reģistrēts uzņēmums:*  pretendents komersanta reģistrācijas apliecības kopiju neiesniedz, informāciju iepirkuma komisija pārbauda publiskajās datu bāzēs.  *Ārvalstīs reģistrēts uzņēmums:*  komersanta reģistrācijas dokumenta kopija; |
| 4.3. | sarunu procedūras nolikumam atbilstošs piedāvājuma nodrošinājums; |  | 1.9.11. | maksājuma uzdevums kas pierāda, ka pretendents ir veicis piedāvājuma nodrošinājuma summas iemaksu pasūtītāja bankas kontā saskaņā ar nolikuma 1.6.punktu; |
| 4.4. | pretendents pēdējo 3 darbības gadu laikā *(skaitot līdz nolikumā noteiktā piedāvājumu iesniegšanas termiņa beigām vai atbilstoši saimnieciskās darbības periodam, ja pretendenta faktiskais darbības periods ir īsāks nekā prasībā noteikts)* ir sekmīgi izpildījis vismaz 1 iepirkuma priekšmetam līdzvērtīga pēc satura un apjoma līdzīgu līgumu.  Par līdzvērtīgu līgumu tiks uzskatīts, kur līguma priekšmets ir **melnā metāla velmējumi**.  Piegādēm jābūt izpildītām norādītajā līgumā noteiktajā termiņā un kvalitātē. |  | 1.9.12. | informācija par pretendenta sekmīgi izpildītiem līdzīgiem līgumiem (iekļauta nolikuma 2.pielikumā pievienotajā formā);  *Prasības izpildei ar piedāvājumu papildus dokumenti nav jāiesniedz, taču piedāvājumu vērtēšanas gaitā pēc komisijas pārstāvju pirmā pieprasījuma pretendentam ir pienākums nekavējoties iesniegt arī**atsauksmi, kura apliecina pretendenta pieredzi prasībai atbilstoša pakalpojuma izpildē no norādītā klienta (ja attiecināms, atsauksmē norāda informāciju par sniegto pakalpojumu – pakalpojuma īss apraksts un specifika, informācija par pakalpojuma kvalitāti)*. |
| 4.5. |  |  | 1.9.13. | Tehniskā specifikācija (tehniskais piedāvājums) */forma/* (nolikuma 3.pielikums);  1) **Tehniskais piedāvājums,** precīzi un pilnīgi sniedzot tehnisko prasību izpildei nepieciešamo informāciju par katru piedāvāto iepirkuma priekšmeta daļu(veidlapas forma nolikuma 3.pielikumā).  2) Par katru iepirkuma priekšmeta daļu, kurai tiek iesniegts piedāvājums, jāiesniedz **tehniskā dokumentācija**, kas apliecina piedāvātās preces kvalitāti un izcelsmi, un atbilstību prasībai:  2.1) ražotāja izsniegts tehniskais apraksts, kompetentas sertifikācijas institūcijas izsniegts atbilstības sertifikāts, atbilstības deklarācija u.c.  2.2) Tehniskajā dokumentācijā jābūt ietvertai informācijai par preci - rasējums numurs**,** standarts saskaņā ar kuru tiek ražota prece**,** un par ražotāju – nosaukums, adrese, interneta mājaslapas vietne, e-pasta adrese un kontaktpersonas;  3) Piedāvājot ekvivalentu preci, jāiesniedz ražotāja tehniskā dokumentācija vai Eiropas standartiem atbilstošas Latvijas Republikas vai citas valsts testēšanas un kalibrēšanas laboratorijas un sertificēšanas un inspicēšanas institūcijas izsniegts apliecinājums par piedāvātās preces pārbaudes rezultātiem, kas pierāda, ka piedāvājums ir ekvivalents. |
| 4.6. | pretendents var atsaukties uz pretendenta norādītā apakšuzņēmēja iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents, kas piedalās iepirkumā, pierāda iepirkuma komisijai, ka viņa rīcībā būs nepieciešamie resursi, iesniedzot attiecīgo komersantu apliecinājumu vai vienošanos par sadarbību konkrētā līguma izpildei.  **Pretendentam piedāvājumā jānorāda visus tos apakšuzņēmējus, kuru veicamo darbu/pakalpojuma vērtība ir vismaz 10 000.00 euro no kopējā darbu/pakalpojuma apjoma.** |  | 1.9.14. | *(ja nepieciešams)* informācija par piesaistīto (-ajiem) apakšuzņēmēju (-iem) (nolikuma 5.pielikums); |
|  | 1.9.15. | *(ja nepieciešams)* piesaistītā (-o) apakšuzņēmēja (-u) apliecinājums vai vienošanās kopija ar pretendentu par sadarbību līguma izpildē. |
| 4.7. | pretendents var balstīties uz citu personu tehniskajām un profesionālajām iespējām, ja tas ir nepieciešams līguma izpildē, neatkarīgi no savstarpējo attiecību tiesiskā rakstura.  Ja pretendents balstās uz citu personu iespējām nolikumā noteikto prasību izpildei, pretendents pierāda, ka pretendents un norādītā persona, uz kuras saimnieciskajām un finansiālajām iespējām tas balstās, būs solidāri atbildīgi par iepirkuma līguma izpildi.  Uz personu apvienības dalībnieku, personālsabiedrības biedru vai pretendenta norādīto personu (ja tāda tiek piesaistīta) ir attiecināmi nolikuma 3.punktā noteiktie izslēgšanas gadījumi un tie tiks pārbaudīti saskaņā ar nolikumā noteikto.  *Prasība attiecināma uz katru personu apvienības dalībnieku, personālsabiedrības biedru vai pretendenta norādīto personu, ja pretendents ir personu apvienība vai personālsabiedrība, kā arī pretendenta sadarbības partneri, ja tāds tiek piesaistīts atbilstoši nolikuma prasībās paredzētajam.* |  | 1.9.16. | *(ja nepieciešams)*  1) iesniedz informāciju par personu apvienību (noformētu atbilstoši nolikuma 7.pielikumā pievienotajai veidlapas formai);  2) iesniedz informāciju par pretendenta norādīto personu (noformētu atbilstoši nolikuma 6.pielikumā pievienotajai veidlapas formai);  3) iesniedz personu apvienības dalībnieku, personālsabiedrības vai pretendenta un norādītās personas apliecinājumu vai vienošanos par sadarbību līguma izpildē un solidāru atbildību, kurā jābūt norādītam katras personas atbildības apjomam un lomu sadalījumam, t.i., kādu daļu no iepirkuma līguma izpildīs katrs izpildītāju apvienības dalībnieks vai personālsabiedrības biedrs, vai pretendenta noradītā persona, kā arī kurš izpildītāju apvienības dalībnieks vai personālsabiedrības biedrs ir pilnvarots pārstāvēt izpildītāju apvienību vai personālsabiedrību piedāvājuma iesniegšanai un iepirkuma līguma slēgšanai;  4) iesniedz visu personu apvienības dalībnieku, personālsabiedrības biedru vai pretendenta norādītās personas apliecinājumu, ka tā kvalifikācija atbilst nolikumā noteiktajām prasībām, kā arī uz to neattiecas nolikuma 3.punktā minētie izslēgšanas gadījumi. |

**2.pielikums**

VAS „Latvijas dzelzceļš” sarunu procedūras ar publikāciju

„Melnā metāla velmējumu piegāde” nolikumam

*[pretendenta uzņēmuma veidlapa]*

202\_.gada \_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ AR PUBLIKĀCIJU**

**„Melnā metāla velmējumu piegāde”**

*/forma/*

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta nosaukums)

reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „Melnā metāla velmējumu piegāde” nolikumam (turpmāk – iepirkums);
2. piedāvā piegādāt preci no ražotājiem - \_\_\_\_\_\_\_\_\_\_\_\_\_\_ (***visu ražotāju uzskaitījums, to nosaukums un valsts***) atbilstoši sarunu procedūras nolikuma priekšmetam, t.sk. Tehniskās specifikācijas (nolikuma 2.pielikums) prasībām, par šādu cenu EUR, bez PVN:

***Finanšu piedāvājums[[4]](#footnote-4)***

*\*pretendents norāda, vai piedāvātā prece ir jau pieejama un tiek uzglabāta pretendenta noliktavā, un norāda attiecīgās preces daudzumu (gabalos), cik ir noliktavā. Gadījumā, ja prece jau ir pieejama pretendenta noliktavā, pretendentam par šo preci arī jāiesniedz dokumenti atbilstoši sarunu procedūras nolikuma 4.5.punkta nosacījumiem.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.p/k** | **Nosaukums** | **Standarts** | **Daudzums[[5]](#footnote-5)** | **Mērv.** | **Preces pieejamība noliktavā, norādot attiecīgo daudzumu\*** | **Piegādes termiņš (kalendāra dienās)** | **Cena par vienību EUR (bez PVN)** | **Summa**  **EUR**  **(bez PVN)** |
| 1 | U-profila sija (Nr.5U – Nr.40U), dubult-T sija (Nr.10 – Nr.60) (U-prof Nr.140) | LVS EN10025-1 | 4.00 | t |  |  |  |  |
| 2 | Leņķtērauds st 3 (izmērs 20x20x3 mm) | LVS EN10025-1 | 0.20 | t |  |  |  |  |
|  | Leņķtērauds st 3 (izmērs 30x30x3 mm) | LVS EN10025-1 | 0.20 | t |  |  |  |  |
|  | Leņķtērauds S235JR (izmērs 60x60x5 mm) | LVS EN 10025-1 | 0.96 | t |  |  |  |  |
|  | Leņķtērauds st 3 (izmērs 120x120x10 mm) | LVS EN10025-1 | 0.15 | t |  |  |  |  |
|  | Leņķtērauds st 3 (izmērs 75x75x5 mm) | LVS EN10025-1 | 1.50 | t |  |  |  |  |
|  | Leņķtērauds st 3 (izmērs 160x160x16 mm) | LVS EN10025-1 | 0.25 | t |  |  |  |  |
| 3 | Karsti velmēts lokšņu tērauds S235 (biezums 20 mm ) | LVS EN 10025-1 | 1.10 | t |  |  |  |  |
|  | Karsti velmēts lokšņu tērauds S 355 (biezums 10 mm ) | LVS EN10025-1 | 0.25 | t |  |  |  |  |
|  | Karsti velmēts lokšņu tērauds S 355 (biezums 16 mm ) | LVS EN10025-1 | 1.00 | t |  |  |  |  |
|  | Karsti velmēts lokšņu tērauds S355 (biezums 20 mm ) | LVS EN10025-1 | 0.25 | t |  |  |  |  |
| 4 | Plānais auksti velmēts lokšņu tērauds S 3 (biezums no 0,5 mm līdz 5,0 mm) | LVS EN10025-1 | 1.90 | t |  |  |  |  |
|  | Plānais auksti velmēts lokšņu tērauds S3 (biezums 1,2 mm) | LVS EN10025-1 | 0.05 | t |  |  |  |  |
|  | Plānais auksti velmēts lokšņu tērauds S 3 (biezums 2,0 mm) | LVS EN10025-1 | 0.25 | t |  |  |  |  |
|  | Plānais auksti velmēts lokšņu tērauds st 3 (biezums 3,0 mm) | LVS EN10025-1 | 1.77 | t |  |  |  |  |
| 5 | Plakantērauds S 3 (izmērs no 3x 16 mm līdz 8x120 mm) | LVS EN10025-1 | 1.40 | t |  |  |  |  |
| 6 | Biezais karsti velmēts lokšņu tērauds S 3 (biezums no 4 mm līdz 160 mm) | LVS EN10025-1 | 1.30 | t |  |  |  |  |
|  | Plānais karsti velmēts lokšņu tērauds S3  (biezums no 0,8 mm līdz 3,9 mm) | LVS EN10025-1 | 0.60 | t |  |  |  |  |
| 7 | Lokšņu tērauds HARDOX 500 -600 12mm | LVS EN10025-1 | 0.50 | t |  |  |  |  |
| 8 | Apaļtērauds S235JR (diametrs 20 mm) | LVS EN10025-1 | 0.60 | t |  |  |  |  |
|  | Apaļtērauds S 20 (diametrs no 6 mm līdz 350 mm) | LVS EN10025-1 | 0.30 | t |  |  |  |  |
|  | Apaļtērauds S20 (diametrs 8 mm) | LVS EN10025-1 | 0.20 | t |  |  |  |  |
| 9 | Sešskaldnis S 45 (izmērs no 8 mm līdz 55 mm) | LVS NE 10278 | 1.00 | t |  |  |  |  |
| 10 | Armatūra B500B Ø 10mm | LVS EN 1992 | 0.45 | t |  |  |  |  |
|  | Armatūra B500B Ø 12mm | LVS EN 1992 | 0.45 | t |  |  |  |  |
| 11 | Bezšuvju tērauda caurules st 3 (izmērs līdz 160 mm) | LVS EN 10216-6 | 2.70 | t |  |  |  |  |
| 12 | Profila caurules (izmērs no 20x20 mm līdz 150x250 mm) (60x60) | LVS EN 10219-1 | 3.26 | t |  |  |  |  |
|  | Profila caurules (izmērs no 20x40 mm) | LVS EN 10219-1 | 0.55 | t |  |  |  |  |
|  | Profila caurules (izmērs no 40x60 mm) | LVS EN 10219-1 | 0.96 | t |  |  |  |  |
| 13 | Termiski apstrādāta stieple (diametrs no 1 mm līdz 6 mm) (1.2mm) | EN10088-5 | 0.15 | t |  |  |  |  |
| 14 | Liekts tērauda profils 50x200x3mm, cinkots S235 | LVS EN 10025-1 | 0.38 | t |  |  |  |  |
|  | Liekts tērauda profils 50x120x3mm, cinkots S235 | LVS EN 10025-1 | 0.12 | t |  |  |  |  |

1. piedāvā preces garantijas termiņu: 2 (divi) gadi *(vai saskaņā ar ražotāja noteikto:\_\_\_\_\_\_\_\_\_\_)* no preču pieņemšanas dokumentu parakstīšanas;
2. garantē, ka visā līguma izpildes laikā nodrošinās preces piegādi pa daļām 10[[6]](#footnote-6) kalendāra dienu laikā pēc atsevišķiem pircēja rakstiskiem pieteikumiem un neatkarīgi no pieprasītā preces daudzuma;
3. piedāvā samaksas termiņu \_\_\_ *(nosacījums: ne mazāk kā 30 (trīsdesmit))* kalendārās dienas no darbu pieņemšanas dokumenta parakstīšanas dienas un rēķina par apmaksu saņemšanas dienas;
4. apliecina, ka neatbilst nevienam no nolikuma 3.punktā minētajiem pretendentu izslēgšanas gadījumiem;
5. apliecina, ka ir informēts, ka gadījumā, ja tiek izslēgts vai izpildoties kādam no nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
6. apliecina, ka nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus nolikuma noteikumus, kā arī slēgt līgumu atbilstoši nolikumam pievienotajam līguma projektam;
7. atzīst sava piedāvājuma derīguma termiņu ne mazāk kā **100 (viens simts)** dienas no piedāvājuma atvēršanas dienas;
8. apliecina, ka ir tiesīgs veikt sarunu procedūras priekšmetā minētās preces piegādi un garantē, ka sarunu procedūras priekšmetā norādītā prece tiks piegādāta saskaņā ar piedāvājumu un Tehnisko specifikāciju (nolikuma 3.pielikums), tā būs jauna, nebūs iepriekš lietota vai atjaunota;
9. apliecina, ka preces iepakojums ir atbilstošs preces veidam, lai nodrošinātu preces kvalitātes saglabāšanu tās transportēšanas un glabāšanas laikā;
10. apliecina, ka piedāvājuma summā ir iekļautas pilnīgi visas izmaksas, kas saistītas ar preces piegādi, t.sk., preces cena, preces iekraušanas, transportēšanas līdz preces piegādes vietai un pārkraušanas izmaksas, personāla un administratīvās izmaksas, muitas, atmuitošanas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
11. Informācija par pretendenta pieredzi līdzīgu darbu izpildē (atbilstoši nolikuma 4.4. un 1.9.12.punkta nosacījumiem):

|  |  |  |  |  |  |
| --- | --- | --- | --- | --- | --- |
| NPK | Preces nosaukums | Piegādes apjoms EUR,  summa bez PVN | Preču saņēmējs | | Pasūtījuma izpildes laiks  (no.. līdz..) |
| Juridiskās personas nosaukums | Kontaktpersonas vārds, uzvārds, amats, tālrunis |
| 1. |  |  |  |  |  |
| .. |  |  |  |  |  |

1. apliecina, ka līguma nodrošinājuma nosacījumi ir saprotami un līguma slēgšanas tiesību piešķiršanas gadījumā 10 (desmit) darba dienu laikā pēc iepirkuma līguma noslēgšanas pasūtītājam tiks iesniegts (iemaksāts pasūtītāja bankas kontā) nolikuma prasībām atbilstoši noformēts līguma nodrošinājums 5 % (piecu procentu) apmērā no līguma summas (bez PVN);
2. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, kā arī nav mēģinājusi prettiesiski ietekmēt pasūtītāja vai iepirkuma komisijas, vai iepirkuma komisijas locekļa lēmumu attiecībā uz iepirkuma procedūru vai iegūt tādu konfidenciālu informāciju, kas tam sniegtu nepamatotas priekšrocības iepirkumā;
3. apliecina*,* ka pēc pienācīgas pārbaudes iepirkuma priekšmets, iepirkuma priekšmeta (materiālu) pārstrādes (ražošanas) procesā izmantotie dzelzs un tērauda izejmateriāli, pretendents vai tā piegādes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos LDZ;
4. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
5. apliecina, ka visi pieteikumam pievienotie dokumenti un informācija, kas tiek iesniegta pēc pasūtītāja pieprasījuma, ir šī pieteikuma un piedāvājuma neatņemama sastāvdaļa;
6. garantē, ka visas sniegtās ziņas ir patiesas.
7. Pretendenta rekvizīti: (*Pretendents aizpilda tabulu, norādot visu pieprasīto informāciju*)

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |
| Oficiālā elektroniskā pasta adrese |  |
| Bankas nosaukums |  |
| Kods |  |
| Konta numurs |  |

Pretendenta adrese un bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, **oficiālā e-pasta adrese** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.pielikums**

VAS „Latvijas dzelzceļš” sarunu procedūras ar publikāciju

„Melnā metāla velmējumu piegāde” nolikumam

**TEHNISKĀ SPECIFIKĀCIJA**

*(tehniskais piedāvājums/forma)*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr.p/k** | **Nosaukums** | **Standarts** | **Rīgas reģions** | **Latgales reģions** | **Kurzemes reģions** | **Daudzums kopā[[7]](#footnote-7)** | **Mērv.** | **Muitas kods\*** | **Ražotāja nosaukums, rasējuma numurs un atsauce uz ražotāja / vairumtirgotāja dokumentu, kas apliecina atbilstību tehniskajai specifikācijai un tiesības piegādāt preci, norādot precīzu piedāvājuma lapaspusi****\*\*** | **Norāda dokumentu, kas apliecina preces atbilstību prasībām un iesniedzams kopā ar preci\*\*\*** |
| 1 | U-profila sija (Nr.5U – Nr.40U), dubult-T sija (Nr.10 – Nr.60) (U-prof Nr.140) | LVS EN10025-1 |  |  | 4.00 | 4.00 | T |  |  |  |
| 2 | Leņķtērauds st 3 (izmērs 20x20x3 mm) | LVS EN10025-1 |  |  | 0.20 | 0.20 | T |  |  |  |
|  | Leņķtērauds st 3 (izmērs 30x30x3 mm) | LVS EN10025-1 |  |  | 0.20 | 0.20 | T |  |  |  |
|  | Leņķtērauds S235JR (izmērs 60x60x5 mm) | LVS EN 10025-1 |  | 0.76 | 0.20 | 0.96 | T |  |  |  |
|  | Leņķtērauds st 3 (izmērs 120x120x10 mm) | LVS EN10025-1 |  |  | 0.15 | 0.15 | T |  |  |  |
|  | Leņķtērauds st 3 (izmērs 75x75x5 mm) | LVS EN10025-1 |  | 1.50 |  | 1.50 | T |  |  |  |
|  | Leņķtērauds st 3 (izmērs 160x160x16 mm) | LVS EN10025-1 |  |  | 0.25 | 0.25 | T |  |  |  |
| 3 | Karsti velmēts lokšņu tērauds S235 (biezums 20 mm ) | LVS EN 10025-1 |  | 1.10 |  | 1.10 | T |  |  |  |
|  | Karsti velmēts lokšņu tērauds S 355 (biezums 10 mm ) | LVS EN10025-1 |  |  | 0.25 | 0.25 | T |  |  |  |
|  | Karsti velmēts lokšņu tērauds S 355 (biezums 16 mm ) | LVS EN10025-1 |  |  | 1.00 | 1.00 | T |  |  |  |
|  | Karsti velmēts lokšņu tērauds S355 (biezums 20 mm ) | LVS EN10025-1 |  |  | 0.25 | 0.25 | T |  |  |  |
| 4 | Plānais auksti velmēts lokšņu tērauds S 3 (biezums no 0,5 mm līdz 5,0 mm) | LVS EN10025-1 |  |  | 1.90 | 1.90 | T |  |  |  |
|  | Plānais auksti velmēts lokšņu tērauds S3 (biezums 1,2 mm) | LVS EN10025-1 |  | 0.05 |  | 0.05 | T |  |  |  |
|  | Plānais auksti velmēts lokšņu tērauds S 3 (biezums 2,0 mm) | LVS EN10025-1 |  | 0.25 |  | 0.25 | T |  |  |  |
|  | Plānais auksti velmēts lokšņu tērauds st 3 (biezums 3,0 mm) | LVS EN10025-1 |  | 1.77 |  | 1.77 | T |  |  |  |
| 5 | Plakantērauds S 3 (izmērs no 3x 16 mm līdz 8x120 mm) | LVS EN10025-1 |  |  | 1.40 | 1.40 | T |  |  |  |
| 6 | Biezais karsti velmēts lokšņu tērauds S 3 (biezums no 4 mm līdz 160 mm) | LVS EN10025-1 |  |  | 1.30 | 1.30 | T |  |  |  |
|  | Plānais karsti velmēts lokšņu tērauds S3  (biezums no 0,8 mm līdz3,9 mm) | LVS EN10025-1 | 0.1 |  | 0.50 | 0.60 | T |  |  |  |
| 7 | Lokšņu tērauds HARDOX 500 -600 12mm | LVS EN10025-1 |  | 0.50 |  | 0.50 | T |  |  |  |
| 8 | Apaļtērauds S235JR (diametrs 20 mm) | LVS EN10025-1 |  |  | 0.60 | 0.60 | T |  |  |  |
|  | Apaļtērauds S 20 (diametrs no 6 mm līdz 350 mm) | LVS EN10025-1 |  |  | 0.30 | 0.30 | T |  |  |  |
|  | Apaļtērauds S20 (diametrs 8 mm) | LVS EN10025-1 |  | 0.20 |  | 0.20 | T |  |  |  |
| 9 | Sešskaldnis S 45 (izmērs no 8 mm līdz 55 mm) | LVS NE 10278 |  |  | 1.00 | 1.00 | T |  |  |  |
| 10 | Armatūra B500B Ø 10mm | LVS EN 1992 |  | 0.45 |  | 0.45 | T |  |  |  |
|  | Armatūra B500B Ø 12mm | LVS EN 1992 |  | 0.35 | 0.10 | 0.45 | T |  |  |  |
| 11 | Bezšuvju tērauda caurules st 3 (izmērs līdz 160 mm) | LVS EN 10216-6 | 0.1 |  | 2.60 | 2.70 | T |  |  |  |
| 12 | Profila caurules (izmērs no 20x20 mm līdz 150x250 mm) (60x60) | LVS EN 10219-1 |  | 0.36 | 2.90 | 3.26 | T |  |  |  |
|  | Profila caurules (izmērs no 20x40 mm) | LVS EN 10219-1 |  | 0.55 |  | 0.55 | T |  |  |  |
|  | Profila caurules (izmērs no 40x60 mm) | LVS EN 10219-1 |  | 0.96 |  | 0.96 | T |  |  |  |
| 13 | Termiski apstrādāta stieple (diametrs no 1 mm līdz 6 mm) (1.2mm) | EN10088-5 | 0.05 | 0.05 | 0.05 | 0.15 | T |  |  |  |
| 14 | Liekts tērauda profils 50x200x3mm, cinkots S235 | LVS EN 10025-1 |  |  | 0.38 | 0.38 | T |  |  |  |
|  | Liekts tērauda profils 50x120x3mm, cinkots S235 | LVS EN 10025-1 |  |  | 0.12 | 0.12 | T |  |  |  |

*\*pretendents norāda, vai piedāvātā prece ir jau pieejama un tiek uzglabāta pretendenta noliktavā, un norāda attiecīgās preces daudzumu (….), cik ir noliktavā. Gadījumā, ja prece jau ir pieejama pretendenta noliktavā, pretendentam par šo preci arī jāiesniedz dokumenti atbilstoši sarunu procedūras nolikuma 1.9.13.punkta nosacījumiem.*

*\*\* Lai pārliecinātos, vai uz piedāvātajām precēm,* ***ja prece tiek ievesta no Krievijas Federācijas vai Baltkrievijas Republikas****, nav attiecināms aizliegums importam Eiropā (tai skaitā, Latvijā) saskaņā ar starptautisko vai nacionālo sankciju normatīviem, t.sk. Padomes Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (ar grozījumiem),* ***visām piedāvātajām preču vienībām jānorāda kombinētās nomenklatūras (KN) preču kodus*** *atbilstoši Komisijas Īstenošanas regulai (ES) 2021/1832 (2021.gada 12.oktobris), ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu (saite uz Regulu  - EUR-Lex - 32021R1832 - EN - EUR-Lex (europa.eu)).*

**Piegādes adreses:**

VAS” Ļatvijas dzelzceļš” Sliežu ceļu pārvalde

Rīgas reģions: Altonavas iela,11a,Rīga,LV-1004;

Latgales reģions: 2.Preču iela, Daugavpils,LV-5400;

Kurzemes reģions: Bauskas iela,5,Jelgava,LV-3001.

**4.pielikums**

VAS „Latvijas dzelzceļš” sarunu procedūras ar publikāciju

„Melnā metāla velmējumu piegāde” nolikumam

**Informācija par PIESAISTĪTAJIEM apakšuzņēmējiem**

*[ja tādi tiek piesaistīti]*

*/forma/*

|  |  |  |  |
| --- | --- | --- | --- |
| Nr.  p.k. | Pretendenta norādītā apakšuzņēmēja nosaukums, adrese, telefons, kontaktpersona | Pretendenta norādītā apakšuzņēmēja paredzēto darbu īss apraksts | Pretendenta norādītā apakšuzņēmēja  sniedzamo darbu/pakalpojumaapjoms no kopējā darbu/pakalpojuma apjoma (euro)[[8]](#footnote-8) |
| 1. |  |  |  |
| 2. |  |  |  |
| … |  |  |  |

**Pretendentam un piesaistītajam apakšuzņēmējam papildus augstāk minētajai informācijai jāiesniedz (atbilstoši nolikumam) šo personu apliecinājums vai vienošanās par sadarbību līguma izpildē.**

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.pielikums**

VAS „Latvijas dzelzceļš” sarunu procedūras ar publikāciju

„Melnā metāla velmējumu piegāde” nolikumam

**INFORMĀCIJA PAR PRETENDENTA NORĀDĪTO PERSONU**

/forma/

*[Norāda informāciju, ja kvalifikācijas prasību izpildei pretendents atsaucas uz norādīto personu iespējām, ja tas nepieciešams līguma izpildei]*

|  |  |  |  |
| --- | --- | --- | --- |
| Norādītās personas reģistrācijas numurs, adrese un kontaktpersona | Kvalifikācijas prasība, uz kuru pretendents atsaucas *(pievienots atbilstību pierādāms sertifikāts, dokuments, pieredze, ja nepieciešams)* | Norādītās personas resursi, kas būs pretendenta rīcībā kvalifikācijas prasību izpildei | Norādītās personas kompetences/ atbildības īss apraksts līguma izpildē |
|  |  |  |  |
|  |  |  |  |
|  |  |  |  |
|  |  |  |  |

**Pretendentam un norādītajai personai papildus augstāk minētajai informācijai jāiesniedz (atbilstoši nolikumam) šo personu apliecinājums vai vienošanās par sadarbību līguma izpildē.**

*[datums:]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pilnvarotās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pretendenta pilnvarotās personas vārds, uzvārds un amats:]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**6.pielikums**

VAS „Latvijas dzelzceļš” sarunu procedūras ar publikāciju

„Melnā metāla velmējumu piegāde” nolikumam

**INFORMĀCIJA PAR Personu apvienībU**

/forma/

*[Norāda informāciju, ja kvalifikācijas prasību izpildei pretendents balstās uz citu uzņēmēju iespējām, ja tas nepieciešams līguma izpildei]*

1) Personu apvienības nosaukums, faktiskā adrese, reģistrācijas Nr.\_\_\_\_ [ja personu apvienība ir reģistrēta], tālruņa Nr., e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2) Personu apvienības pilnvarotā partnera / personālsabiedrības lietveža nosaukums, faktiskā adrese, reģistrācijas Nr., tālruņa Nr., e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) Personu apvienības pilnvarotā partnera / personālsabiedrības lietveža atbildīgās amatpersonas vārds, uzvārds, tālruņa Nr./fakss, e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4) Pārējo dalībnieku nosaukumi, adreses, tālruņa Nr./fakss, e-pasts:

(4.1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(4.2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5) Kompetenču/atbildības sadalījums līguma izpildē katram dalībniekam personu apvienībā [apvienības nosaukums:] „\_\_\_\_\_\_\_\_\_\_\_\_\_”.

|  |  |  |
| --- | --- | --- |
| **Personu apvienības dalībnieka nosaukums, reģistrācijas numurs** | **Kompetenču/atbildības sadalījums līguma izpildē** | **Apliecinošs dokuments** |
| Personu apvienības pilnvarotais dalībnieks / personālsabiedrības lietveža nosaukums |  |  |
| 1. Dalībnieks (nosaukums), reģistrācijas Nr. |  |  |
| 2. Dalībnieks (nosaukums), reģistrācijas Nr. |  |  |
| -/- |  |  |

**6) Personu apvienībai papildus augstāk minētajai informācijai jāiesniedz (atbilstoši nolikumam) šādi dokumenti:**

**(6.1.) Visu personu apvienības dalībnieku parakstīts apliecinājums vai vienošanās**

*[Personu apvienības apliecinājumā vai vienošanā ir jānorāda, ka apvienības sastāvs un dalībnieki netiks mainīti līdz līguma izpildes beigām un, ja izpildītāju apvienībai kā pretendentam tiks piešķirtas tiesības slēgt iepirkuma līgumu, iepirkuma līguma izpildei tiks reģistrēta personālsabiedrība. Šajā apliecinājumā vai vienošanās ir jānorāda personu apvienības nosaukums (kas ir arī pretendenta nosaukums) un apvienības faktiskā adrese, un jāapliecina, ka personu apvienība un tās sastāvs būs nemainīgs līdz līguma izpildes beigām. Apliecinājumā vai vienošanā ir jānorāda personu apvienības pilnvarotais partneris (norādot partnera pilnu nosaukumu, faktisko adresi), kurš tiek pilnvarots iesniegt un saņemt prasības visas personu apvienības vārdā. Šādu apliecinājumu vai vienošanos ar parakstiem, datumiem un zīmogiem apstiprina visi apvienības dalībnieki.]*

**(6.2.) Vadošajam dalībniekam izsniegta pilnvara**

*[Vadošais partneris tiek pilnvarots* ***ar pilnvaru*** *iesniegt un saņemt prasības visas personu apvienības vārdā]*

*[datums:]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[pilnvarotās personas paraksts:]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[ pilnvarotās personas vārds, uz vārds un amats:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**7.pielikums**

VAS „Latvijas dzelzceļš” sarunu procedūras ar publikāciju

„Melnā metāla velmējumu piegāde” nolikumam

*PROJEKTS*

*Iepirkuma rezultātā tiek noslēgts līgums saskaņā ar šo projektu. Līguma projekts var tikt precizēts (papildināts un koriģēts) ar nenozīmīgiem papildinājumiem, korekcijām, piemēram, ja izmantotie formulējumi ir neprecīzi, pārrakstīšanās un tehniski kļūdu labojumi, par kārtību un termiņiem savstarpējai informācijas apmaiņai, ja puses vienojas par abpusēji izdevīgākiem un/vai ērtākiem risinājumiem, līguma ērtākai izpildei par atbildīgo kontaktpersonu noteikšanu, par atbildīgo personu pārstāvības tiesībām un apjomu noteikšanu u.c., atbilstoši piedāvājumam un ievērojot iepirkuma nolikumā noteiktās prasības.*

**LĪGUMS Nr.\_\_\_\_\_\_\_\_\_\_\_\_**

par melnā metāla velmējumu piegādi

Rīgā, *[ja līgums noslēgts rakstveidā, tiek norādīts datums:]*\_\_\_\_\_\_\_\_\_\_\_\_\_\_\_\_\_

*[vai, ja līgums noslēgts e-doc formātā:]*

|  |  |
| --- | --- |
| Rīgā, | *Līguma datums ir pēdējā pievienotā drošā*  *elektroniskā paraksta un laika zīmoga datums* |

**Valsts akciju sabiedrība „Latvijas dzelzceļš”**, vienotais reģ.nr.40003032065, turpmāk - *Pircējs*, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_\_ pamata, no vienas puses, un

**\_\_\_ „\_\_\_\_\_\_\_\_\_\_\_\_\_\_\_\_\_”**, vienotais reģ.nr.\_\_\_\_\_\_\_\_\_\_\_\_\_\_\_\_\_\_, turpmāk - *Pārdevējs*, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,kurš rīkojas uz \_\_\_\_\_\_ pamata, no otras puses, abi kopā saukti – Puses, noslēdz šo līgumu, turpmāk – Līgums, par sekojošo:

1. **Līguma priekšmets** 
   1. *Pārdevējs* pārdod un piegādā, un *Pircējs* pērk \_\_\_\_\_\_\_\_\_\_\_\_\_ (turpmāk – Prece) atbilstoši *Pircēja* organizētā sarunu procedūras ar publikāciju “Melnā metāla velmējumu piegāde” (turpmāk – iepirkums) nolikumam (apstiprināts ar iepirkuma komisijas 2024.gada \_\_.\_\_\_ 1.sēdes protokolu) un rezultātiem (apstiprināti ar….), *Pārdevēja* piedāvājumam (20\_\_.gada \_\_.\_\_\_\_\_\_\_\_\_\_\_\_ pieteikuma vēstule Nr.\_\_\_ ar tās pielikumiem), Tehniskajai specifikācijai (Līguma 1.pielikums) un Finanšu piedāvājumam (Līguma 2.pielikums). *Puses var vienoties par cenu iekļaušanu Tehniskajā specifikācijā un veikt nepieciešamos precizējumus par minēto.*
   2. Saskaņā ar Līguma nosacījumiem *Pircējam* nav pienākums iepirkt visu tehniskajā specifikācijā norādīto preču daudzumu un klāstu. *Pircējs* līguma darbības laikā iepērk preču daudzumu apmērā, kāds nepieciešams tā darbības nodrošināšanai.
2. **Līgumcena un samaksas kārtība**
   1. Kopējā **plānotā līgumcena** tiek noteikta **līdz \_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_\_\_\_\_\_\_ *eiro* un \_\_\_ centi), neieskaitot pievienotās vērtības nodokli (turpmāk – PVN). Plānotā līgumcena visā Līguma darbības laikā nevar tikt pārsniegta. Atbilstoši darījuma brīdī spēkā esošo normatīvo aktu prasībām, Precei papildus aprēķina PVN.

Detalizētas Preces **vienības cenas** (EUR bez PVN) pievienotas Līguma \_\_.pielikumā.

2.2. Līgumcena ietver visas *Pārdevēja* ar kvalitatīvas Preces izgatavošanu un piegādi (līdz Preces piegādes vietām, kas norādītas tehniskajā specifikācijā) saistītās izmaksas, tai skaitā Preces cena, transportēšanas izmaksas līdz piegādes vietām, pārkraušanas, izkraušanas izmaksas, personāla un administratīvās izmaksas, sociālie, dabas resursu, muitas, atmuitošanas u.c. nodokļi (izņemot PVN), kurus piegādātājs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas, kuras *Pārdevējs* apņemas nomaksāt.

2.3. Nepieciešamības gadījumā *Pircējam* ir tiesības palielināt **kopējo plānoto līgumcenu** līdz 20% (divdesmit procentiem), noslēdzot par to atsevišķu rakstisku vienošanos ar *Pārdevēju*, saglabājot Līguma nosacījumus.

2.4. *Pārdevējs* par Preces pārdošanu izraksta *Pircējam* pavadzīmi-rēķinu un iesniedz to *Pircēja*  papīra formā Preces piegādes brīdī, Pavadzīmē norāda informāciju par piegādi (Preces piegādes datumu, vietu, piegādātās Preces nosaukumu, Preces vienības cenu, daudzumu un summas aprēķinu) un *Pircēja* rekvizītus – *Pircēja* juridisko adresi, rekvizītus un *Pircēja* attiecīgās struktūrvienības (Preces saņēmēja) rekvizītus (sk. šī Līguma 14.sadaļu), kā arī *Pircēja* piešķirto Līguma numuru un datumu.

2.5. *Pircējs* samaksā *Pārdevējam* par piegādāto Preci 30 *(trīsdesmit)* kalendāra dienu laikā pēc Preču piegādes, ko apstiprina 2.4.punktā minētā pavadzīmes – rēķina parakstīšana (Līguma 5.5.punkts). Preces iegādei nav paredzēta priekšapmaksa (avanss).

2.6. Gadījumā, ja preču pavaddokumenti vai nodokļa rēķins neatbilst spēkā esošo normatīvo aktu prasībām vai nav norādīts *Pircēja* piešķirtais Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, Pircējam ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.

2.7. Preces iepakojuma veids nemaina Preces cenu.

2.8. Kopējā faktiskā līgumcena tiek aprēķināta pēc faktiskajām Preces piegādēm (Preces daudzumiem), kas tiek fiksētas Līgumā noteiktajā kārtībā piegādāto Preču maksājuma dokumentos.

2.9. *Pārdevējs* nosaka melnā metāla velmējumiem, kurus tirgo *Pārdevējs*, pastāvīgu atlaidi 5% apmērā no melnā metāla velmējuma cenas *Pārdevēja* tirdzniecības tīklā. Atlaide attiecās uz visām Specifikācijā neminētajām *Pārdevēja* tirdzniecības tīklā esošajām melnā metāla velmējuma precēm un ir spēkā visā Līguma darbības laikā.

1. **Termiņi**

3.1. Līgums stājas spēkā ar tā parakstīšanas brīdi un ir spēkā līdz pušu saistību pilnīgai izpildei.

3.2*. Pircējam* ir tiesības iegādāties Preces un *Pārdevējam* ir pienākums piegādāt Preces \_\_\_\_\_ mēnešus (*tiks norādīts atbilstoši iepirkuma nolikumā noteiktajam*) pēc Līguma parakstīšanas vai līdz kopējās plānotās līgumcenas (2.1.punkts) sasniegšanai, ja tā tiks sasniegta pirms noteiktā termiņa.

1. **Preces kvalitāte un garantijas**

4.1. Preces kvalitātei jāatbilst Līguma 1.1.punktā minēto dokumentu, kā arī Civillikuma 1593. un 1612.-1618.panta prasībām.

4.2. *Pārdevējs* garantē, ka Prece ir jauna, bez korozijas pazīmēm, tā iepriekš nav lietota vai atjaunota, vai pārveidota, un, ja attiecināms, oriģinālā iepakojumā un ar standartiem atbilstošu ražošanas kvalitāti.

4.3. Precei tiek noteikts garantijas termiņš *(tiks norādīts atbilstoši piedāvājumam un ievērojot iepirkuma nolikumā noteiktās prasības)* 2 (divi) gadi no Preces pieņemšanas dokumenta parakstīšanas brīža*.*

4.4. Ja pēc Preces saņemšanas un Preces pieņemšanas dokumenta parakstīšanas garantijas termiņa laikā *Pircējs* konstatē Preces neatbilstību, *Pircējs* nosūta *Pārdevējam* uz *Pārdevēja* norādīto pasta adresi, faksa numuru vai e-pasta adresi uzaicinājumu veikt Preces apskati, norādot *Pārdevēja* ierašanās termiņu, kas nevar būt īsāks par 5 (piecām) darba dienām no brīža, kad *Pircējs* ir nosūtījis *Pārdevējam* minēto uzaicinājumu.

4.5. Ja *Pārdevēja* pārstāvis neierodas *Pircēja* noteiktajā termiņā, *Pircējs* vienpusēji noformē aktu par Preces neatbilstību un uzskatāms, ka *Pārdevējs* ir atteicies no pretenzijām pret minēto aktu.

4.6. Ja *Pārdevēja* pārstāvis ir ieradies un nepiekrīt Preces neatbilstībai, *Pircējs* neatbilstošo Preci nosūta neatkarīgas ekspertīzes veikšanai, kuras slēdziens ir saistošs *Pārdevējam* un ir pamats pretenziju iesniegšanai pret *Pārdevēju.*

4.7. Ja ekspertīzes slēdziens apstiprina Preces neatbilstību, *Pārdevējam* ir pienākums atmaksāt *Pircējam* izdevumus, kas saistīti ar ekspertīzes veikšanu un Preces nogādāšanu ekspertīzei.

4.8. Ja Preces garantijas termiņa laikā ir konstatēta Preces neatbilstība, *Pārdevējam* ir pienākums pēc attiecīga *Pircēja* pieprasījuma nosūtīšanas *Pircēja* noteiktajā termiņā, kas nevar būt īsāks par 20 (divdesmit) kalendāra dienām no pieprasījuma nosūtīšanas dienas, bez papildus samaksas un pēc *Pircēja* izvēles veikt kādu no darbībām:

4.8.1. apmainīt neatbilstošu Preci pret atbilstošu;

4.8.2. novērst Preces trūkumus;

4.8.3. atmaksāt *Pircējam* neatbilstošās Preces cenu.

**5. Preces piegāde un pieņemšana**

5.1. *Pārdevējs* piegādā Līgumā noteiktajā kārtībā un termiņos Tehniskajai specifikācijai (Līguma 1.pielikums) atbilstošu preci pēc *Pircēja* rakstveida pieprasījuma. Pieprasījumu veic *Pircēja* pārstāvis ar e–pastu starpniecību vai personīgi ierodoties *Pārdevēja* noliktavā (veikalā), pieprasījumā norādot nepieciešamo preci un daudzumu, kā arī saņemšanas vietu. *Puses var vienoties par pieprasījuma nosūtīšanas kārtību un veikt nepieciešamos precizējumus šajā Līgumā (piemēram, vienojoties par* preču pasūtījuma veikšanu tīmekļvietnes adresē:**\_\_\_\_** no *Pircējam izveidota profila*).

5.2. *Pārdevējs* nodrošina Preces piegādi neatkarīgi no pieprasītā Preces daudzuma10[[9]](#footnote-9) kalendāra dienu laikā pēc Pircēja pasūtījuma saņemšanas *Pircēja* norādītajā adresēs – piegādes vietās, kuras uz Līguma noslēgšanas dienu tiek fiksētas Piegādes vietu sarakstā (skat. Līguma 1.pielikumā). *Pārdevējs* informē *Pircēja* pārstāvi par konkrētu Preces piegādes laiku ne vēlāk kā 2 (divas) darba dienas pirms piegādes.

5.3. *Pārdevējs* nodrošina bez papildus maksas Preces piegādi, izkraušanu un novietošanu *Pircēja* pārstāvja norādītajā vietā.

5.4. *Pārdevējs* kopā ar Preci iesniedz *Pircēja* pārstāvim ražotāja dokumentu oriģinālus (sertifikāti, tehniskās pases, iepakojuma lapas, lietošanas instrukcijas), kas apliecina, ka izgatavotā Prece ir jauna un atbilst noteiktajām tehniskajām prasībām vai standartam.

5.5. Par Preces pieņemšanu Līgumā norādītās kontaktpersonas atbilstoši piegādes vietai (Līguma 1.pielikumā) vai viņu prombūtnes laikā pienākumu izpildītāji, paraksta pavadzīmi – rēķinu. Līgumā norādītās kontaktpersonas (Līguma 1.pielikumā) vienlaikus ar šo Līgumu tiek pilnvarotas parakstīt Preces pavadzīmi- rēķinu. Citu personu parakstīti dokumenti *Pircējam* nav saistoši.

5.6. Ja *Pircēja* pārstāvis Preces pieņemšanas laikā konstatē Preces vai tās kvalitātes neatbilstību Līguma noteikumiem, viņš ir tiesīgs atteikties pieņemt Preci un parakstīt pavadzīmi – rēķinu.

5.7. Neatbilstošas Preces piegāde vai nepilnīga Preces piegāde nav uzskatāma par Preces piegādi saskaņā ar šī Līguma noteikumiem.

5.8. Līdz pavadzīmes – rēķina abpusējai parakstīšanai *Pārdevējs* uzņemas visu risku saistībā ar Preci, tai skaitā risku par jebkādiem Preces bojājumiem un Preces nejaušu bojāeju*.*

**6. Pušu atbildība**

6.1. Ja *Pārdevējs* nokavē Līgumā noteikto termiņu Preces piegādei, *Pircējs* ir tiesīgs pieprasīt, lai *Pārdevējs* maksālīgumsodu 0,1% (nulle komats viena procenta) apmērā no savlaicīgi nepiegādātas Preces vērtības par katru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.

6.2. Ja *Pircējs* Līgumā noteiktajā termiņā neveic samaksu par saņemto Preci, *Pārdevējam* ir tiesības pieprasīt no *Pircēja* līgumsodu 0,1% (nulle komats viena procenta) apmērā no savlaicīgi nesamaksātās summas parkatru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.

6.3. Līgumsoda samaksa neatbrīvo puses no zaudējumu segšanas un Līguma izpildes pienākuma.

6.4. Ja Valsts ieņēmumu dienests apturēs *Izpildītāja* saimniecisko darbību, *Pasūtītājs* ievēros likuma “Par nodokļiem un nodevām” 341.pantā noteikto.

6.5. *Pārdevējs* garantē un apliecina, pats *Pārdevējs***,** kā arī pēc pienācīgas pārbaudes piegādātās *Preces* un *Preču* pārstrādes (ražošanas) procesā izmantotie dzelzs un tērauda izejmateriāli, Līguma izpildē piesaistītās personas (t.sk. apakšuzņēmēji, ja tādi tiek piesaistīti, sadarbības partneri, ražotājs),ka arī *Preces* piegādes izpildē iesaistīti ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, *Pārdevējs* nekavējoties rakstveidā par to paziņos *Pasūtītājam*.

6.6. *Pārdevējs* garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 6.5.punktā norādītās tiesiskās normas, sankcijas un ierobežojumus.

**7. Nepārvaramā vara (force majeure)**

7.1. Ja kāda no pusēm kopumā vai daļēji nevar izpildīt savas saistības saskaņā ar minēto Līgumu nepārvaramas varas apstākļu dēļ, tad Līguma saistību izpildes termiņus puses pagarina attiecīgi par šo apstākļu darbības laiku.

7.2. Ja šie apstākļi ilgst vairāk par mēnesi, katra puse ir tiesīga atteikties no tālākas Līguma saistību izpildes un nevienai no pusēm nav tiesības prasīt, lai otra puse atlīdzinātu jebkura rakstura zaudējumus.

7.3. Puse, kurai Līguma saistību izpilde kļuvusi neiespējama, paziņo otrai pusei rakstveidā par šādu apstākļu darbības sākumu un beigām ne vēlāk kā 5 (piecu) dienu laikā.

**8. Līguma darbības termiņš un tā izbeigšanas noteikumi**

8.1. Puses ir tiesīgas izbeigt Līgumu, pusēm savstarpēji rakstveidā vienojoties, ja objektīvu apsvērumu dēļ Līguma izpilde nav iespējama.

8.2. *Pircējs* var vienpusēji izbeigt Līgumu (pilnīgi vai daļēji) jebkurā no šādiem gadījumiem:

8.2.1. ja *Pārdevējs* nevar nodrošināt *Pircējam* Preci par Līgumā noteikto cenu;

8.2.2. ja *Pārdevējs* bez saskaņošanas ar *Pircēju* maina Preces cenu;

8.2.3. ja piegādātās Preces kvalitāte neatbilst standartam, tehniskajām prasībām un šim Līgumam;

8.2.4. ja vairāk kā 30 (trīsdesmit) dienas tiek kavēti Līgumā noteiktie izpildes termiņi;

8.2.5. ja *Pārdevējs* neiesniedz Līguma nodrošinājumu termiņā un apjomā atbilstoši Līguma 1.punktā minētajam iepirkumam un Līguma 9.punktam;

8.2.6. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta *Pārdevēja* saimnieciskā darbība vai uzsākts maksātnespējas process vai ir pieņemts kompetentās institūcijas konkurences jomā lēmums, ar kuru *Pārdevējs* ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;

8.2.7. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi.

8.3. Ja Līgums tiek izbeigts saskaņā ar 8.2.1.-8.2.5.punkta noteikumiem, *Pircējs* nosūta par to rakstisku paziņojumu *Pārdevējam* pa pastu. Līgums tiek uzskatīts par izbeigtu *Pircēja* noteiktajā termiņā, kas nevar būt īsāks par 7 (septiņām) kalendāra dienām no vēstules nosūtīšanas dienas.

8.4. Pircējam ir tiesības nekavējoties vienpusēji izbeigt Līgumu, par to iepriekš rakstiski paziņojot Pārdevējam, ja Līgums tiek izbeigts saskaņā ar Līguma 8.2.6. – 8.2.7.apkšpunktu noteikumiem.

8.5. Ja Līguma 8.2.7.punktā piemēroto sankciju dēļ *Pircējam* nav tiesības veikt samaksu *Pārdevējam*, *Pircējs* atliek samaksas veikšanu un samaksai noteiktie termiņi tiek pagarināti līdz brīdim, kad pret *Pārdevēju* tiek atceltas sankcijas un maksājumus ir iespējams veikt un piegādātā Prece pāriet Pircēja īpašumā pirms samaksas veikšanas.

**9. Līguma nodrošinājums**

9.1. *Pārdevējs* apņemas 10 (desmit) darba dienu laikā no Līguma spēkā stāšanās brīža iesniegt (iemaksāt) *Pircējam* Līguma nodrošinājumu 5 % (piecu procentu) apmērā no plānotās kopējās plānotās līgumcenas ( \_\_\_\_\_ EUR), kas atbilst \_\_\_\_\_\_\_\_\_ EUR, saskaņā ar Līguma un Līguma 1.1.punktā minētā iepirkuma nolikuma prasībām **kā kredītiestādes** (Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde)  **izsniegtu garantiju** vai **kā naudas summas iemaksu** *Pircēja* bankas kontā Nr. \_\_\_\_\_\_\_\_\_\_\_\_\_\_,Luminor Bank AS Latvijas filiāle**,** bankas kods: RIKOLV2X, maksājuma mērķī norādot atbilstošu iemaksas mērķim pamatojumu, ietverot Līguma datumu un *Pircēja* piešķirto numuru: "Līguma nodrošinājums *Līguma* *datums* un *numurs*” (turpmāk – Līguma nodrošinājums). Maksājuma apliecinājumu jāiesniedz *Pircēja* atbildīgajai personai par Līguma izpildi (\_\_.punkts).

9.2. *Pircējs* ir tiesīgs saņemt (ieturēt) Līguma nodrošinājumu jebkurā no sekojošiem gadījumiem:

9.2.1. pilnā apmērā – ja Līgums tiek izbeigts saskaņā ar Līguma 8.2.punktu (neatkarīgi no zaudējumu esamības);

9.2.2. pilnā apmērā – ja *Pārdevējs* atsakās no savu saistību izpildes (neatkarīgi no zaudējumu esamības);

9.2.3. *Pārdevēja* līgumsodu segšanai – līgumsodu summas apmērā;

9.2.4. *Pircēja* zaudējumu, kas radušies šajā Līgumā noteikto *Pārdevēja* saistību neizpildes rezultātā, atlīdzināšanai – zaudējumu summas apmērā. Šajā gadījumā *Pircējs* nosūta *Pārdevējam* zaudējumu aprēķinu.

9.3. Ja *Pircējs* ir saņēmis (ieturējis) Līguma nodrošinājumu saskaņā ar 9.2.3.punktu, tad Līguma nodrošinājums saskaņā ar 9.2.1., 9.2.2. vai 9.2.4.punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.

9.4. Ja *Pircējs* ir saņēmis (ieturējis) Līguma nodrošinājumu saskaņā ar 9.2.1., 9.2.2. vai 9.2.4.punktu, tad *Pārdevējs* atlīdzina *Pircējam* zaudējumus tādā apmērā, kas pārsniedz saskaņā ar 9.2.1., 9.2.2. vai 9.2.4.punktu saņemtās summas.

9.5. Līguma nodrošinājuma termiņš ir līdz Pušu saistību pilnīgai izpildei vai vismaz 30 (trīsdesmit) kalendāra dienas pēc preces galīgās piegādes brīža.

9.6. Līguma nodrošinājumu *Pircējs* atgriež (izmaksā) *Pārdevējam* 5 (piecu) darba dienu laikā pēc tā termiņa beigām.

**10. Komercnoslēpuma saistības**

10.1. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.

10.2. Saņemto Puses komercnoslēpumu saturošo informāciju otra Puse apņemas izmantot vienīgi šī Līguma ietvaros noteikto saistību izpildes nodrošināšanai, ievērojot otrās Puses komercintereses un konfidencialitātes pienākumu.

**11. Personas datu aizsardzība un konfidencialitāte**

11.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.

11.2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.

11.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.

11.4. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.

11.5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.

11.6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

**12. “Latvijas dzelzceļš” koncerna sadarbības partneru biznesa ētikas pamatprincipi**

12.1. *Pārdevējs*, parakstot Līgumu, apliecina, ka iepazinies ar koncerna mājas lapā *www.ldz.lv* publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.

12.2. *Pārdevējam* ir pienākums nekavējoties informēt *Pircēju*, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet *Pircējam* kļūst zināms, ka *Pārdevējs* ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.

12.3. Ja *Pārdevēja* rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, *Pircēja* vai jebkādu citu personu interesēs, *Pārdevējam* ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā *www.ldz.lv*. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. *Pircējs* garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

**13. Citi noteikumi**

13.1. Nevienai no Pusēm nav tiesību nodot savas tiesības un pienākumus trešajai pusei bez otras līgumslēdzējas Puses rakstveida piekrišanas.

13.2. Visi šī Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.

13.3. Līguma 14.sadaļā minēto rekvizītu maiņas gadījumā šī Līguma puses rīkojas saskaņā ar līguma 13.2.punkta noteikumiem vai arī attiecīgā Puse nekavējoties informē rakstiski otru pusi par rekvizītu maiņu ar vēstuli, kuru parakstījusi attiecīgās puses persona ar pārstāvības tiesībām (ja attiecināms, atbilstošu pilnvarojumu) uzņēmumā, un šī vēstule ir uzskatāma par Līguma neatņemamu sastāvdaļu, vai Puses rīkojas saskaņā ar 13.2.punkta noteikumiem.

13.4. Visus strīdus un domstarpības, kas var rasties no šī Līguma vai sakarā ar šo Līgumu, risina Pusēm vienojoties sarunu ceļā. Ja pēc 14 (četrpadsmit) kalendāra dienām vienošanās netiek panākta, strīdus nodod izskatīšanai *[ja Latvijas rezidents]* Latvijas Republikas tiesai pēc piekritības *[ja nerezidents]* Rīgas pilsētas Latgales priekšpilsētas tiesā. No Līguma izrietošās saistības (tajā skaitā arī attiecībā uz Līguma 9.punktā paredzēto iesniedzamo Līguma nodrošinājumu) apspriežamas saskaņā ar Latvijas Republikas tiesību aktiem.

13.5. Līgums ir noformēts uz \_\_ (\_\_\_) lapām kopā ar \_\_\_ (\_\_\_) pielikumiem un parakstīts (…)

*Tiek piemērota atruna atbilstoši parakstīšanas formātam*

*[ja līgums tiek parakstīts papīra formātā, piemērojams:]* 2 (divos) vienādos eksemplāros, no kuriem viens nodots – *Pārdevējam*, otrs – *Pircējam,* abiem Līguma eksemplāriem ir vienāds juridisks spēks

*[ja līgums tiek parakstīs e-doc.formātā, piemērojams:]* ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

**14. Pušu rekvizīti**

**14.1. *Pircējs*:** **VAS “Latvijas dzelzceļš”,** vienotais reģistrācijas Nr.40003032065, PVN reģistrācijas Nr.LV40003032065, juridiskā adrese: Gogoļa iela 3, Rīga, LV-1547.Banka: Luminor Bank AS Latvijas filiāle, konta Nr.LV17RIKO0000080249645, bankas SWIFT kods: RIKOLV2X.

**Preču saņēmējs:** *(tiks norādīts noslēdzot līgumu atbilstoši iepirkumā noteiktajam)*

**Piegādes adreses:**

**VAS” Ļatvijas dzelzceļš” Sliežu ceļu pārvalde :**

**Rīgas reģions: Altonavas iela,11a, Rīga, LV-1004**

**Latgales reģions: 2 .Preču iela, Daugavpils, LV-5400**

**Kurzemes reģions: Bauskas iela,5, Jelgava, LV-3001**

**Atbildīgā persona (kontaktpersona) par līguma izpildi** *(tiks norādīts noslēdzot līgumu)***:** VAS “Latvijas dzelzceļš” Sliežu ceļu pārvaldes Rīgas ekspluatācijas daļas vecākais noliktavas pārzinis …, tālrunis …, e-pasts: ….. vai persona, kas viņu aizvieto;

VAS “Latvijas dzelzceļš” Sliežu ceļu pārvaldes Daugavpils ekspluatācijas daļas noliktavas pārzinis …, tālrunis .., e-pasts: … vai persona, kas viņu aizvieto.

VAS “Latvijas dzelzceļš” Sliežu ceļu pārvaldes Jelgavas ekspluatācijas daļas noliktavas pārzinis …., tālrunis …., e-pasts: … vai persona, kas viņu aizvieto.

**14.2. *Pārdevējs:*** ***[Izvēlētā pretendenta nosaukums]***, vienotais reģistrācijas Nr.\_\_\_\_\_\_\_\_\_\_\_\_\_\_\_, PVN reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, banka: \_\_\_\_\_\_\_\_\_\_\_\_\_\_\_, konta Nr. \_\_\_\_\_\_\_\_\_\_\_\_\_\_\_, SWIFT kods: \_\_\_\_\_\_\_\_\_\_\_\_\_\_\_.

*[tiek piemērots, ja paraksta rakstveidā]*

|  |  |
| --- | --- |
| *Pircējs*:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  2024.gada \_\_\_\_. \_\_\_\_\_\_\_\_\_\_\_ | *Pārdevējs*:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  2024.gada \_\_\_\_. \_\_\_\_\_\_\_\_\_\_\_ |

*[tiek piemērots, ja paraksta e-doc formātā]*

|  |  |
| --- | --- |
| *Pircējs*:  *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_  Datumu skatīt laika zīmogā | *Pārdevējs*:  *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_  Datumu skatīt laika zīmogā |

1.pielikums

\_\_\_\_\_\_\_\_\_\_\_\_ Līgumam Nr.\_\_\_\_\_\_\_\_\_\_\_\_\_\_

**Tehniskā specifikācija**

*(informācija atbilstoši piegādātāja piedāvājumam)*

*[tiek piemērots, ja paraksta rakstveidā]*

|  |  |
| --- | --- |
| *Pircējs*:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  2024.gada \_\_\_\_. \_\_\_\_\_\_\_\_\_\_\_ | *Pārdevējs*:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  2024.gada \_\_\_\_. \_\_\_\_\_\_\_\_\_\_\_ |

*[tiek piemērots, ja paraksta e-doc formātā]*

|  |  |
| --- | --- |
| *Pircējs*:  *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_  Datumu skatīt laika zīmogā | *Pārdevējs*:  *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_  Datumu skatīt laika zīmogā |

2.pielikums

\_\_\_\_\_\_\_\_\_\_\_\_ Līgumam Nr.\_\_\_\_\_\_\_\_\_\_\_\_\_\_

**Finanšu piedāvājums**

*(tiks norādīts atbilstoši piegādātāja piedāvājumam)*

*[tiek piemērots, ja paraksta rakstveidā]*

|  |  |
| --- | --- |
| *Pircējs*:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  2024.gada \_\_\_\_. \_\_\_\_\_\_\_\_\_\_\_ | *Pārdevējs*:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  2024.gada \_\_\_\_. \_\_\_\_\_\_\_\_\_\_\_ |

*[tiek piemērots, ja paraksta e-doc formātā]*

|  |  |
| --- | --- |
| *Pircējs*:  *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_  Datumu skatīt laika zīmogā | *Pārdevējs*:  *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_  Datumu skatīt laika zīmogā |

*[tiek piemērots, ja paraksta rakstveidā]*

|  |  |  |
| --- | --- | --- |
| *Pircējs***:** |  | *Pārdevējs***:** |
|  |  |  |
| (…………………) |  | (…………………) |
| 2024.gada “\_\_\_” \_\_\_\_\_\_\_\_\_\_\_ |  | 2024.gada “\_\_\_” \_\_\_\_\_\_\_\_\_\_\_ |

*[tiek piemērots, ja paraksta e-doc formātā]*

|  |  |  |
| --- | --- | --- |
| *Pircējs***:** |  | *Pārdevējs***:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| (…………………) |  | (…………………) |
| Datumu skatīt laika zīmogā |  | Datumu skatīt laika zīmogā |

1. *Sarunu procedūras piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā, ka saskaņā ar nolikuma 4.2.5.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: inese.kempa@ldz.lv) tiks nosūtīta tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.2.punktu).* [↑](#footnote-ref-1)
2. Papildus skat. nolikuma 1.10.2.punktu. [↑](#footnote-ref-2)
3. *Iepirkuma komisija izslēgšanas noteikuma neattiecināmības pārbaudi veic piedāvājumu atvēršanas dienā un dienā, kad tiek pieņemts iepirkuma komisijas lēmums par iepirkuma rezultātu.*  [↑](#footnote-ref-3)
4. ***Iesniedzot piedāvājumu atsevišķās daļās, finanšu aprēķinu (Finanšu piedāvājuma) tabulā nepārprotamībai un skaidrībai norādāma sarunu procedūras priekšmeta daļu/pozīciju numerācija atbilstoši numerācijai Tehniskajā specifikācijā (nolikuma 3.pielikums) nevis numerācija pēc kārtas******šajā tabulā.*** [↑](#footnote-ref-4)
5. *Norādītajiem daudzumiem, ņemot vērā nolikuma noteikumus ir informatīvs raksturs. Faktiskais apjoms un preču klāsts būs atkarīgs no nepieciešamības un pieejamo resursu apjoma.* [↑](#footnote-ref-5)
6. *Piegādes termiņš atsevišķai precei var būt garāks, ja pretendents ir īpaši to norādījis.* [↑](#footnote-ref-6)
7. *Norādītajiem daudzumiem, ņemot vērā nolikuma noteikumus ir informatīvs raksturs. Faktiskais apjoms un preču klāsts būs atkarīgs no nepieciešamības un pieejamo resursu apjoma.* [↑](#footnote-ref-7)
8. *Pretendentam jānorāda visus tos apakšuzņēmējus, kuru veicamo darbu/pakalpojuma vērtība ir vismaz 10 000.00 euro no kopējā darbu/pakalpojuma apjoma.* [↑](#footnote-ref-8)
9. *Piegādes termiņš atsevišķai precei var būt garāks, ja pretendents ir īpaši to norādījis.* [↑](#footnote-ref-9)